SFC: System for Fund Management in the European Union - System til forvaltning af fonde i Den Europæiske Union

FAME: Fisheries and Aquaculture Monitoring and Evaluation - Overvågning og evaluering af fiskeri og akvakultur

For at nå disse mål etableres der med forordningen et fælles overvågnings- og evalueringssystem, som består af syv elementer:

I henhold til EHFF-forordningen skal der etableres et fælles overvågnings- og evalueringssystem for operationer, der medfinansieres af EHFF under delt forvaltning. Med dette dokument forelægges Europa-Parlamentet og Rådet en rapport om gennemførelsen af det fælles overvågnings- og evalueringssystem. Denne rapport skal forelægges hvert fjerde år, første gang ved udgangen af 2017. Dette er en anledning til at gøre status over systemets styrker og svagheder og til at høste erfaringer, som kan udnyttes i fremtiden.

§Outputindikatorer er det direkte produkt af de gennemførte aktiviteter. For EHFF udtrykkes de primært som et antal operationer. EHFF's fælles overvågnings- og evalueringssystem definerer 28 outputindikatorer, som dækker de 50 foranstaltninger.

EHFF's interventionslogik beskriver samspillet mellem de forskellige niveauer i programmet: Unionens prioriteter, specifikke mål og foranstaltninger. En tabel, som viser dette samspil, blev udleveret til medlemsstaterne på et møde i EHFF-ekspertgruppen, og denne logik blev indarbejdet i modulet for det operationelle program i SFC 2014.

For at nå målene skal det fælles overvågnings- og evalueringssystem anvendes på samme måde i alle medlemsstaterne, således at der tilvejebringes sammenlignelige data, som kan aggregeres og evalueres på EU-plan. For at sikre ensartethed og videreudvikle det fælles overvågnings- og evalueringssystem etablerede Kommissionen den tekniske bistandsfacilitet FAME (Fisheries and Aquaculture Monitoring and Evaluation - overvågning og evaluering af fiskeri og akvakultur), som støttes af en ekstern kontrahent i den syvårige programmeringsperiode.

Hvert af disse elementer er blevet drøftet med medlemsstaterne på ekspertgruppens møder og vedtaget inden for rammerne af delegerede forordninger og gennemførelsesforordninger. Denne involverende tilgang blev videreført efter vedtagelsen af lovgivningsrammen, og inddragelsen af forvaltningsmyndighederne i videreudviklingen af det fælles overvågnings- og evalueringssystem medvirkede til at finjustere systemets komponenter og begrænsede samtidig den administrative byrde. Dette sikrede, at systemet blev accepteret, men støttede også udviklingen af forvaltningsmyndighedernes og Kommissionens overvågnings- og evalueringskapacitet.

§Resultatindikatorer måler bruttovirkningen af EHFF. Det fælles overvågnings- og evalueringssystem omfatter en række af 28 resultatindikatorer, hvoraf nogle kun er kædet sammen med ét af EHFF's specifikke mål, mens andre er kædet sammen med flere. Medlemsstaterne kunne vælge at tilføje specifikke indikatorer.

§Finansielle indikatorer er fælles for alle ESI-fonde og fastsættes for hver af Unionens prioriteter.

Der er offentliggjort et arbejdsdokument, hvori de fælles indikatorer er defineret og gjort mere anvendelige gennem opstillingen af vurderingskriterier og mulige informationskilder. Disse definitioner blev drøftet indgående med medlemsstaterne på to workshops afholdt i marts og september 2016.

2.3Kumulative data om operationer (Infosys)

Midtvejsevalueringen og den efterfølgende evaluering af Den Europæiske Fiskerifond (EFF, 2007-2013) blev hæmmet af manglen på solide overvågningsdata, som vanskeliggjorde indsamlingen af data. Der blev fastlagt et rapporteringssystem for at afhjælpe denne mangel og give Kommissionen detaljerede oplysninger om hver enkelt operation. Formålet med denne rapportering er at skabe en database med oplysninger, som kan bruges til at følge gennemførelsen af de operationelle programmer, gennemføre specifikke analyser, der er nødvendige for udformningen af politikker, og sikre, at der er adgang til solide data, når der skal foretages en evaluering.

I henhold til EHFF-forordningens artikel 97 skal forvaltningsmyndigheden hvert år give Kommissionen kumulative data om operationer, der er udvalgt til finansiering indtil slutningen af det foregående kalenderår. I to gennemførelsesforordninger opstilles listen over og strukturen af de oplysninger om gennemførelsen af operationer, som kræves for hver operation, herunder centrale karakteristika for støttemodtageren og selve operationen.

Der er udviklet et arbejdsdokument med støtte fra FAME for at hjælpe medlemsstaterne med at udarbejde Infosys-rapporterne. Det første sæt rapporter blev analyseret, og feedback til medlemsstaterne hjalp dem med at udpege deres fejl.

I Infosys-rapporten beskrives fremskridt og resultater på operationsniveau, idet de omhandler, hvad der sker "i marken". Den giver centrale oplysninger om støttemodtageren (f.eks. virksomhedens størrelse og støttemodtagerens køn) og om operationen (aktivitetstype, budget, antal berørte fiskere, samlet areal, som projektet berører osv.). For at begrænse den administrative byrde for forvaltningsmyndighederne og støttemodtagerne findes de fleste af de krævede oplysninger allerede i de nationale databaser, som er oprettet for at overholde minimumskravene til data, der skal registreres og lagres for hver operation.

2.4Årlig gennemførelsesrapport

Som et led i overvågningen af gennemførelsen af operationelle programmer skal medlemsstaterne udarbejde en årlig gennemførelsesrapport, som skal indgives hvert år inden den 31. maj, og som omhandler perioden indtil slutningen af det foregående kalenderår (dvs. den samme periode som Infosys-rapporten). I den årlige gennemførelsesrapport gives der et overblik over gennemførelsen af programmer, herunder vedrørende vigtige områder som f.eks. støtte til kystfiskeri af mindre omfang eller klimaændringer. Kommissionen og medlemsstaten bruger denne rapport til at revidere resultaterne og foretage de nødvendige tilpasninger. Rapporten indeholder også vejledende oplysninger om information om finansiering planlagt på foranstaltningsniveau, som ikke er medtaget i de operationelle programmer.

Den årlige gennemførelsesrapport består af tre dele:

Del A (som indberettes hvert år i perioden 2016-2023) indeholder bl.a.:

·en oversigt over gennemførelsen på program- og EU-prioritets-niveau

·kumulative data om de 28 resultatindikatorer for hvert enkelt specifikt mål

·kumulative data vedrørende de 28 outputindikatorer for hver af de 50 EHFF-foranstaltninger

·finansielle oplysninger om gennemførelse af det operationelle program på foranstaltningsniveau

·en beskrivelse af de problemstillinger, der påvirker programmets resultater og